**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**N \_\_\_\_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 1999 ԹՎԱԿԱՆԻ ՀՈԿՏԵՄԲԵՐԻ 26-Ի N 673 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

«Նորմատիվ իրավական ակտերի մասին» օրենքի 33-րդ և 34-րդ հոդվածների և «Զենքի մասին» օրենքի 29-րդ հոդվածի 4-րդ մասի համաձայն՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 1999 թվականի հոկտեմբերի 26-ի «Հայաստանի Հանրապետության տարածքում քաղաքացիական ու ծառայողական զենքի և դրա փամփուշտների շրջանառությունը կարգավորելու մասին» N 673 որոշման (այսուհետ՝ Որոշում) մեջ կատարել հետևյալ փոփոխությունները և լրացումները․
2. Որոշման վերնագիրը շարադրել հետևյալ խմբագրությամբ՝

«**ՔԱՂԱՔԱՑԻԱԿԱՆ ԵՎ ԾԱՌԱՅՈՂԱԿԱՆ ԶԵՆՔԻ ԵՎ ԴՐԱ ՓԱՄՓՈՒՇՏՆԵՐԻ ՇՐՋԱՆԱՌՈՒԹՅԱՆ ԿԱՐԳԸ**»,

1. Որոշման նախաբանում «Ի կատարումն «Զենքի մասին» Հայաստանի Հանրապետության օրենքի» բառերը փոխարինել ««Զենքի մասին» օրենքի 29-րդ հոդվածի 4-րդ մասի համաձայն՝» բառերով,
2. Որոշման 1-ին կետի «ա» ենթակետում «Հայաստանի Հանրապետության տարածքում քաղաքացիական ու ծառայողական զենքի և դրա փամփուշտների շրջանառության կանոնները» բառերը փոխարինել «քաղաքացիական և ծառայողական զենքի և դրա փամփուշտների շրջանառության կարգը» բառերով,
3. Որոշման 2-րդ և 3-րդ կետերից, 7-րդ կետի «գ» ենթակետից, ինչպես նաև Որոշման 1-ին կետի «ա» ենթակետով հաստատված կանոնների (այսուհետ՝ Կանոններ) 5-րդ և 9-րդ կետից հանել «Հայաստանի Հանրապետության տարածքում» բառերը,
4. Որոշման ողջ տեքստից հանել «Հայաստանի Հանրապետության կառավարությանն առընթեր» բառերը,
5. Կանոնների վերնագիրը շարադրել հետևյալ խմբագրությամբ՝

«**ԿԱՐԳ**

**ՔԱՂԱՔԱՑԻԱԿԱՆ ԵՎ ԾԱՌԱՅՈՂԱԿԱՆ ԶԵՆՔԻ ԵՎ ԴՐԱ ՓԱՄՓՈՒՇՏՆԵՐԻ ՇՐՋԱՆԱՌՈՒԹՅԱՆ**»,

1. Որոշման 4-րդ կետից և Կանոնների 9-րդ կետի «ա» ենթակետից հանել համապատասխանաբար «Հայաստանի Հանրապետության պետական սուրհանդակային ծառայությանը» և «Հայաստանի Հանրապետության պետական սուրհանդակային ծառայությունը» բառերը,
2. Որոշման 4-րդ կետում, ինչպես նաև Կաննոների 6-րդ կետի «ե» և 13-րդ կետի «գ» ենթակետերում «գնդակապարկուճային» բառից հետո լրացնել «հաշվառման» բառը,
3. Որոշման ողջ տեքստում «վերցված» բառը փոխարինել «առգրավված (վերցված)» բառերով, Կանոնների 1-ին կետում «վերցնելը» բառը` «առգրավելը (վերցնելը)» բառերով, Կանոնների 13-րդ գլխի վերնագրում «ՎԵՐՑՆԵԼՆ» բառը` «ԱՌԳՐԱՎԵԼԸ (ՎԵՐՑՆԵԼԸ)» բառերով, Կանոնների 75-րդ, 77-րդ և 78-րդ կետերում «վերցվում են» բառերը փոխարինել «առգրավվում (վերցվում) են» բառերով, իսկ Կանոնների 76-րդ կետում «վերցնում են» բառերը` «առգրավում (վերցնում) են» բառերով,
4. Կանոնների 1-ին կետում «կանոնները կանոնակարգում են» բառերը փոխարինել «կարգով կարգավորվում են Հայաստանի Հանրապետության տարածքում» բառերով, իսկ «կանոններով նախատեսված» բառերը՝ «կարգով նախատեսված» բառերով,
5. Կանոնների 11-րդ, 17-րդ, 28-րդ, 35-րդ, 37-րդ, 39-րդ, 44-րդ, 48-րդ, 54-րդ, 57-րդ, 64-րդ, 66-րդ, 69-րդ, 82-րդ և 85-րդ կետերում «կանոնների» բառը փոխարինել «կարգի» բառով՝ համապատասխան հոլովաձևերով։

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ Ն․ ՓԱՇԻՆՅԱՆ**

**«\_\_\_\_» \_\_\_\_\_\_\_\_\_ 2020թ.**

**Երևան**